Ptolemaios Sorgen um Psichis
Material: papyrus
Place: Memphis
Categories: Eingabe
Ptolemaios an die Könige
Bitte um Schutz des ererbten Grundstücks im Heimatdorf Psichis gegen Übergriffe der Nachbarn
Βασιλεῖ Πτολεμαίῳ καὶ βασιλίσσῃ Κλεοπάτρᾳ τῇ ἀδελφῇ 
θεοῖς Φιλομήτορσι χαίρειν 
Πτολεμαῖος Γλαυκίου Μακεδὼν τῶν ἐν κατοχῇ ὄντων 
ἔτος τοῦτο τρεισκαιδέκατον ἐν τῷ πρὸς Μέμφει 
μεγάλῳ Σαραπιείῳ. ὑπαρχούσης μοι πατρικῆς 
οἰκίας π[ερὶ κ]ώμην [Ψῖχ]ιν τοῦ Ἡρακλεοπολίτου 
καὶ ταύτης κατεσ[πα]σμένης καὶ τῶν ἀπʼ αὐτῆς φορτίων 
διενηνεγμένων ὄντων ἀξίων  κ ὑπὸ τῶν 
γειτνιώντων μοι Ἑσπέρου καὶ Αἴου τοῦ υἱοῦ αὐτοῦ 
καὶ τῶν ἀδελφῶν [αὐτοῦ] Πολέμωνος καὶ Παήσιος 
οἱ δηλούμενοι οὐκ ἀρκεσθέντες ἐφʼ οἷς ἦσαν διαπεπρα
γμένοι ἔτι καὶ τὴν προσοῦσαν αὐλὴν καὶ τὸν τῆς οἰκίας 
τόπον ψιλὸν περιοικοδομήσαντες ἐν τῷ Μεσορὴ 
μηνὶ τοῦ κ  χρῶνται ὡς ἰδίοις καταφρονοῦντες 
ἐπὶ τῷ μὴ δύνασθαί με ἐξελθόντα ἐκ τοῦ ἱεροῦ 
καὶ παραγενόμενον ἐπὶ τοὺς τόπους ποιήσασθαι 
πρὸς αὐτοὺς λόγον. διὸ δέομαι ὑμῶν ἀποστεῖλαί μου 
τὴν ἔντευξιν ἐπὶ Διο[νύσ]ιον τῶν φίλων καὶ 
στρατηγόν, ὅπως γράψῃ Κυδίᾳ τῷ στρατηγῷ 
ἐξαποστεῖλαι ἐπὶ αὑτὸ[ν] τοὺς προγεγραμμένους, 
ὅπως ἐπαναγκάσῃ αὐτοὺς τοὺς μὲν τόπους παρα
δεῖξαι Ἀπολλωνίῳ τῷ νεωτέρῳ μου ἀδελφῷ, 
διαστείληται δʼ αὐτοῖς εἰς αὐτοὺς μηκέτι εἰσ
βιάζεσθαι καὶ τὴν τιμὴν τῶν φορτίων τὰ κ  
ἀποδοῦναι τῷ δηλουμένῳ Ἀπολλωνίῳ, ὅπως 
ἀνακομισθέντων μοι ἐνταῦθα ὑπʼ αὐτοῦ ἔχω τὰ 
δέοντα καὶ μὴ διαλύωμαι τῷ λιμῷ, περὶ δὲ 
ἧς πεποίηνται βίας διαλαβειν [μισο]π[ονήρως], 
ἵνα ὦ καὐτὸς μετειληφὼς τῆς παρʼ ὑμῶν ε[ἰς] τὸν 
βίον ἀντιλήψεως. 
εὐτυχεῖτε.